લંડનઃ ઈંગ્લિશ પ્રીમિયર લીગ (ઈપીએલ)ની વેસ્ટ હેમ મહિલા ફૂટબોલ ટીમે ભારતની રાષ્ટ્રીય ટીમ તરફથી રમતી ગોલકીપર અદિતિ ચૌહાણ સાથે કરાર કર્યો છે. અદિતિ ઈંગ્લેન્ડની ટોચની ફૂટબોલ ક્લબ સાથે જોડાનારી પહેલી ભારતીય ખેલાડી છે. ઈંગ્લિશ ક્લબે કહ્યું કે આખી સિઝન માટે અદિ‌િત ટીમ સાથે જોડાઈ ચૂકી છે. વેસ્ટ હેમ મહિલા ફૂટબોલ ટીમ હાલમાં ઈંગ્લેન્ડની ઘરેલુ ટૂર્નામેન્ટમાં ત્રીજી શ્રેણીના ફૂટબોલ એસોસિયેશન (એફએ) મહિલા પ્રીમિયર લીગ સાઉદર્ન ડિવિઝનમાં રમી રહી છે.